– Dette blir emosjonelt
Disse møter hverandre i kvartfinalen i Europa League: Braga-Sjaktar Donetsk, Villarreal-Sparta Praha, Atletic Bilbao-Sevilla, Borussia Dortmund-Liverpool. Kampene spilles 7. og 14. april. Liverpool ansatte Jürgen Klopp i oktober. Før det hadde han trent Dortmund med stor suksess i syv år. I går fikk han spørsmål om han ønsket å møte de gule fra Tyskland, etter Liverpool tok seg forbi Manchester United med 3-1 torsdag. – Hvorfor skulle jeg ønske å møte det sterkeste laget, svarte Klopp ifølge Independent. – Klopps retur vil bli en spesiell kveld, men vi er ikke på ute etter å holde en romantisk kveld, sier Michael Zorc, sportsdirektør i Borussia Dortmund, iføgle ESPN. Les også: Her er Klopps beste sitater fra karrieren – Åjj. Det var saker. Han er nok ikke så fornøyd selv. Han har vært veldig tydelig på at han ikke ønsket seg Dortmund, men dette virker nesten som et manus på hele hans Liverpool-opphold. For en kvartfinale det blir. Det er klubben han tok til to ligatitler med litt samme utgangspunkt som Liverpool mot klubben han skal løfte til topps. Det skal synges «You never walk alone» på begge steder. Det vil være veldig sterkt for han. Dette blir emosjonelt, sier Øyvind Alsaker, Premier League-kommentator, til VG. Husker du? Odd ledet 3-0 over Dortmund i august Klopp løftet den tyske storheten tilbake etter at klubben hadde store problemer med økonomien og også sportslig. Han ledet Borussia Dortmund til to Bundesliga-titler, og en Champions League-finale som laget tapte mot rivalene Bayern München. – Det blir bra trøkk. Begge lag har et godt hjemmepublikum. Klopp takler det sikkert fint. Det blir et spesielt poeng, men nå er han Liverpool-manager og tenker ikke lenger på Dortmund, sier Kjetil Rekdal, Vålerenga-trener og tidliger Tyskland-proff, til VG. Så du dette? Fenerbahce fikk tre spillere utvist torsdag Han spår tyskerne som favoritt. – Nivået på Premier League-lag i internasjonale kamper virker ganske skralt. Og i hjemlig serie er det jo Leicester som leder nå, påpeker Rekdal. – Mellom Liverpool og Dortmund blir det nok jevnt, men jeg holder tyskerne som knepen favoritt, fortsetter Rekdal. Sevilla har vunnet Europa League tre av de seneste fire årene. Årets finale går på St. Jakob Park i Basel 18. mai. He comes back! 😉 #Kloppo #UELDraw #BVBLIV @BVB — Ilkay Gündogan (@Guendogan8)18.03.16, 01:18 Roy Keane raser mot United-spillerne: - Ser ut som de krymper med drakta på
Liverpool trakk Borussia Dortmund i kvartfinalen i Europa League. Det vil si at Liverpool-trener Jürgen Klopp møter sin gamleklubb.